20.000 rakburgera pod morem

**Članak**

**Galerija**

**Scenarij**

**20.000 rakburgera pod morem** je epizoda pete sezone serije "Spužva Bob Skockani". U ovoj epizodi, g. Kliještić šalje Spužva Boba i Patrika na putovanje Bikini dolinom s ciljem da prodaju što više rakburgera.

## Likovi

* Spužva Bob Skockani
* Patrik Zvijezda
* Eugen Kliještić
* Šime Josip Plankton
* Kalamarko Kraković
* Karla Plankton
* Morsko čudovište
* Darko
* Ivek Ludoribi
* Meduza

## Radnja

Tijekom meduzolova u Poljima meduza, Spužva Bob i Patrik ugledaju stari predmet kako viri iz zemlje. Otkriju da je u pitanju crvena podmornica i uđu u nju kako bi je istražili. Istovremeno, Rakova poslastica nema gostiju, a g. Kliještić se pokušava dosjetiti kako da ponovno prodaje rakburgere. Spužva Bob i Patrik se zabiju podmornicom u restoran, a g. Kliještić ih odluči poslati da se voze gradom i prodaju rakburger gladnim prolaznicima. Vidjevši to, Plankton se razljuti jer je on imao tu zamisao već godinama. Stoga uzima šaku s Prijateljske kantice i koristi je kao mobilni restoran.

Spužva Bob i Patrik doživljavaju neuspjeh s prvim kupcima, pa im odluče platiti da pojedu rakburger, a oni oduševljeno pristanu. U međuvremenu, Plankton pokuša prodati svoj burger djetetu te ga nehotice uvrijedi, zbog čega njegovi roditelji, baka i prolaznici počnu bacati kamenje na Planktona. Međutim, bijesna rulja ostane bez kamenja, a rakburgeri postanu tvrdi kao kamen zbog Patrikove nepažnje. Spužva Bob proda kamene rakburgere rulji i ode dalje, a rulja njima kamenuje Planktona.

Nešto kasnije, Spužva Bob i Patrik upadnu u bezdan i probude morsko čudovište koje je spavalo 79 godina. Zbog dugog sna jako je gladan i pojede 640 rakburgera. Baš kad su Spužva Bob i Patrik ostali bez mesa, Planktonov restoran se sruši u bezdan i pritom razbije podmornicu. Splačine uđu u podmornicu, a Spužva Bob i Patrik ih iskoriste da naprave "splačvić", kojeg čudovište obožava i više nego rakburger. Plankton ugleda kako čudovište daje mnogo novca Spužva Bobu i Patriku te pokuša nagovoriti čudovište da kupi njegove burgere, ali čudovište ga zamijeni za čokoladni uštipak i odluči ga pojesti za osladak. Pošto su zapeli na dnu bezdana, Spužva Bob i Patrik moraju izbaciti teške stvari iz podmornice. Izbacili su sav zarađeni novac, ali su zato natrag donijeli 37.000 tona dekorativnog kamenja, na užas g. Kliještića.

## Činjenice

### Zanimljivosti

* Morskom čudovištu glas je posudio Gene Simmons, poznat kao basist grupe KISS.
	+ Dječakovoj majci glas je posudila njegova partnerica, Shanon Tweed.
* Spužva Bob priznaje da Rakova poslastica nema osladak na jelovniku.
* Prvih nekoliko sekundi epizode posuđeno je iz epizode "Meduzolov".
* Planktonova rečenica "Neko bi triba stavit tebe u kutiju koja plovi niz rijeko, bako!", postala je vrlo popularna na Internetu.

### Kulturne poveznice

* Naslov epizode je parodija na roman slavnog francuskog književnika Julesa Vernea "20.000 milja pod morem", u kojem glavni likovi putuju oceanom u podmornici i suočavaju se sa strašnim stvorenjima.
* Spužva Bobovo dvostruko pozdravljanje Kalamarku je poveznica na film Vruća sedla.

### Greške

* U jednom je trenutku okvir Spužva Bobovih naočala za meduzolov krivog oblika.
* Dok Spužva Bob i Patrik bježe od meduze, lijevi rukav Spužva Bobove majice nije u boji na pola sekunde.
* Iako su sva morska bića manja od ljudskih, kostur u podmornici je iste veličine kao Spužva Bob i Patrik.
* Blagajna Rakove poslastice u jednom trenutku lebdi u zraku, a u drugom stoji na mjestu.
* Kad čudovište uzme podmornicu, periskop na vrhu je nestao.

### Ponavljajuće šale

* Spužva Bob se zabija podmornicom u staklo Rakove poslastice i razbija ga.

*Za uređivanje galerije, kliknite ovdje.*

20.000 rakburgera pod morem/Galerija

*Za uređivanje scenarija, kliknite ovdje.*

20.000 rakburgera pod morem/Scenarij